किसानों को खेती के नवाचार सिखाने के लिए कराएंगे भ्रमण
जिलेके किसानों को शीघ्र ही अब खेती में नवाचार के गुर सिखाए जाएंगे। इसके लिए कलेक्टर प्रदीपकुमार बोरड़ ने योजना बनाई है। इसके तहत रविवार के दिन निजी स्कूलों की मदद से किसानों को प्रगतिशील किसानों के खेतों का निशुल्क भ्रमण कराया जाएगा। कलेक्टर ने ये घोषणा शनिवार को खटकड़ के राजकीय उच्च प्राथमिक विद्यालय खटकड़ में आयोजित बालसभा में की।
कीरों की ढाणी आस पास से आए किसानों को संबोधित करते हुए कलेक्टर बोरड़ ने कहा कि झुंझुनूं जिले में 15000 कृषि कनेक्शन हैं, इन पंद्रह हजार किसानों में से मात्र 150 किसान ही खेती में नवाचार अपना कर प्रगतिशील किसान बने हैं। उन्होंने कहा कि किसानों से मेरा आग्रह है कि वे खेती में नवाचार अपनाएं। कलेक्टर ने कहा कि रविवार को निजी विद्यालयों का अवकाश रहता है और इस दिन इन विद्यालयों की बसें लेकर जिले के किसानों को वे प्रगतिशील किसानों के खेतों में निशुल्क भ्रमण कराने की योजना बना रहे हैं। ताकि जिले का किसान इन प्रगतिशील किसानों से सीख लेकर परंपरागत खेती के साथ साथ नवाचार अपना कर अधिक मुनाफा कमा सकें।
ग्रामीणों ने रखी कई मांगें
पीरामलफॉउंडेशन की ओर से आयोजित बाल सभा में भाजपा किसान मोर्चा के जिला प्रवक्ता सुभाष कश्यप ने कीरों की ढाणी में बनी सभी पानी की टंकियों को थ्री फेस वाले कुएं से जोड़ कर पेयजल उपलब्ध कराने तथा गोरुराम कीर के खेत के पास कटाण सुधा रास्ते को अतिक्रमण मुक्त कराने की मांग कलेक्टर से की। इस दौरान जिला परिषद के मुख्य कार्यकारी अधिकारी जेपी बुनकर, बीडीओ भागीरथमल मीणा, एडीओ राजबाला ढाका, सुभाष कश्यप, जिप सदस्य राजेंद्र मेघवाल, सरपंच गीता कश्यप, पिरामल फाउंडेशन के कार्यक्रम समन्यक दिव्य रंजन मिश्रा एवं अवधेश मिश्रा थे। मंच संचालन नरेश गुर्जर ने किया। संस्था प्रधान चौथमल मीणा ने बताया कि इस विद्यालय को तीन बार इंस्पार अवार्ड मिले हैं।
गुढ़ागौड़जी. खटकड़ गांव में हुई बालसभा में बच्चों को पुरस्कृत करते कलेक्टर प्रदीप बोरड़।
कलेक्टर ने बाल सभा में विद्यार्थियों के अलग अलग समूह बनाकर मुहावरों की अंत्याक्षरी, चित्रकला, गायन सहित अलग कार्यक्रम कराए। इन प्रतियोगिताओं में बेटियों ने बेटों के मुकाबले बेहतर प्रदर्शन किया। जिला कलेक्टर ने आंगनबाड़ी कार्यकर्ताओं से होम्योपेथी चिकित्सा एवं रोग निदान की प्रगति की जानकारी ली तथा बेहतर कार्य करने के लिए प्रेरित किया। उन्होंने अभिभावकों से अपने बच्चों को सरकारी स्कूलों में प्रवेश दिलाने की अपील भी की। क्योंकि इनमें कई सुविधाएं मिलती हैं। बोरड़ ने सुविधाएं उपलब्ध कराकर सेना भर्ती की कोचिंग देने एवं इसके लिए विद्यालय के शिक्षकों को आगे आने का आह्वान किया।
hin_Deva hin_Deva hin_Deva hin_Deva hin_Deva hin_Deva hin_Deva